బెంగళూరు: ఓ కేసు విషయంలో మాజీ ముఖ్యమంత్రి కోర్టుకు హాజరయ్యారు. విచారణ పూర్తైనంత వరకు తమ ఎదుట హాజరుకావాలని కోర్టు ఆయనను ఆదేశించింది. కేరళ మాజీ సీఎం ఊమెన్ చాందీ సోలార్ స్కామ్ కేసులో బెంగళూరు స్థానిక కోర్టులో సోమవారం హాజరయ్యారు. బెంగళూరు వ్యాపారవేత్త ఎంకె కురువిల్లా కేరళలో సోలార్ ప్లాంట్ ఏర్పాటు చేసే సంస్థకు ఇచ్చిన రూ.1,60,85,700 తిరిగి చెల్లించాలని కోరుతూ 2015లో కోర్టును ఆశ్రయించారు. ఈ కేసును విచారించిన కోర్టు చాందీతో పాటు మరో ఆరుగురిని ఈ మొత్తాన్ని 12 శాతం వడ్డీతో చెల్లించాలని 2016 అక్టోబర్ 24న ఆదేశించింది. దీనిపై అపీల్ చేసిన ఆయన రెండు అఫిడవిట్లు సమర్పించారు. దీనిపై ప్రశ్నించేందుకు తమ ఎదుట హాజరుకావాలని 2016 డిసెంబర్ 13న కోర్టు ఆదేశించింది. అయితే ఆ రోజు హాజరుకాని కేరళ మాజీ సీఎం ఊమెన్ చాందీ, సోమవారం కోర్టుకు వచ్చారు. ఆయన అఫిడవిట్ పరిశీలించాల్సి ఉందని ప్రతివాద న్యాయవాది చెప్పడంతో ఈ కేసు విచారణను జనవరి 9కి కోర్టు వాయిదా వేసింది.
bengaluru: oo kesu vishayamlo maji mukhyamantri kortuku haajarayyaaru. vichaarana puurtainanta varaku tama eduta haajarukaavaalani kortu aayananu aadesinchindi. kerala maji cm oomen chaandii solar scam kesulo bengaluru sthaanika kortulo somavaram haajarayyaaru. bengaluru vyaapaaravetta enke kuruvilla keralalo solar plant erpaatu chese samsthaku ichina roo.1,60,85,700 tirigi chellinchaalani korutu 2015loo kortunu aasrayinchaaru. ee kesunu vichaarinchina kortu chaandiitoe paatu maro aarugurini ee mottaanni 12 saatam vaddeetho chellinchaalani 2016 actober 24na aadesinchindi. deenipai apil chesina aayana rendu affidavitlu samarpinchaaru. deenipai prasninchenduku tama eduta haajarukaavaalani 2016 dissember 13na kortu aadesinchindi. ayithe aa roju hajarukani kerala maji cm oomen chaandii, somavaram kortuku vachaaru. aayana affidavit pariseelinchaalsi undani prativaada nyaayavaadi cheppadamtho ee kesu vichaarananu janavari 9ki kortu vaayidaa vesindi.